Калінінская лінія

«**Каліні́нска-Сонцаўская лінія**» (па-руску —Кали́нинско-Со́лнцевская ли́ния), да 2010 году — «**Калінінская лінія**», восьмая лінія Маскоўскага мэтрапалітэну. Лінія ўключае ў сябе дзьве асобных дзялянкі: «Трацьцякоўская» — «Новакасіно», якая складаецца з васьмі станцыяў і злучае з цэнтрам усходнія раёны гораду (**Калінінскі радыюс**), ды «Пятроўскі парк» — «Расказаўка», які складаецца зь 12 станцыяў і разьмешчаны на тэрыторыі Цэнтральнай і Заходняй акругаў Масквы (**Сонцаўскі радыюс**).
Дзялянка Парк Пабеды - Пятроўскі парк адносіцца адначасова да Сонцаўскага радыюсу і Вялікай кальцавой лініі (да пабудовы цэнтральнай дзялянкі «Трацьцякоўская» — «Дзелавы цэнтар» — пасьля 2020 году).

Агульная колькасьць станцыяў — 20, агульная даўжыня — 35 км. На схемах пазначаецца жоўтым колерам і лікам — *8* Калінінская лінія (Калінінскі радыюс) ды *8А* Сонцаўская лінія (Сонцаўскі радыюс).

## Асноўныя зьвесткі
Першыя станцыі лініі былі адчыненыя ў 1979 годзе на яе ўсходнім радыюсе, які атрымаў назву «Калінінская лінія» паводле найменьня Калінінскага раёну Масквы, які існаваў на той час. У 2010 годзе было прынята рашэньне прыступіць да будаўніцтва заходняга радыюсу, які праходзіць ад станцыі «Парк Пабеды» ў напрамку раёну Сонцава, які ў будучым будзе злучаны з Калінінскай лініяй. Перагон «Парк Пабеды» — «Дзелавы цэнтар» быў адчынены ў 2004 годзе, завершыць будаўніцтва заходняга радыюсу плянуецца ў 2017 годзе, а цэнтральнай дзялянкі «Трацьцякоўская» — «Дзелавы цэнтар» — пасьля 2020 году.

Сярэдні час паездкі па ўсходнім радыюсе — 22 хвіліны, па дзялянцы «Пятроўскі парк» — «Расказаўка» — ?? хвілін. Сярэдняя хуткасьць руху рухомага складу — 45 км/г. Лінія цалкам падземная, дзялянкі «Трацьцякоўская» — «Шаша Энтузыястаў» ды «Парк Пабеды» — «Дзелавы цэнтар» зьяўляюцца дзялянкамі глыбокага закладу, дзялянка «Пярова» — «Новакасіно» — плыткага. Сярэднесодневы пасажырапаток лініі ў 2011 годзе складаў 337 тысячаў чалавек. У гадзіны пік сярэдняя загружанасьць вагонаў складае 6,5 чалавекі на квадратны мэтар; гэта другі паказьнік у Маскоўскім мэтрапалітэне пасьля Таганска-Краснапрэсьненскай лініі.

## Заходні радыюс

Дзеючыя станцыі:

Уведзеныя ў 2017 годзе:
* **«[[Мінская (станцыя мэтро, Масква)|Мінская]]»** — на скрыжаваньні Менскай ды Старавалынскай вуліцаў
* **«[[Ламаносаўскі праспэкт (станцыя мэтро)|Ламаносаўскі праспэкт]]»** — на скрыжаваньні Ламаносаўскага ды Мічурынскага праспэктаў (пад плошчаю Індзіры Гандзі)
* **«[[Раменкі (станцыя мэтро)|Ра́менкі]]»** — пад прамежкавым сквэрам Мічурынскага праспэкту на ўзроўні Віньніцкай вуліцы

Уведзеныя ў 2018 годзе:
* **«[[Мічурынскі праспэкт (станцыя мэтро)|Мічу́рынскі праспэкт]]»** — на захад ад скрыжаваньня Мічурынскага праспэкту ды вуліцы Ўдальцова
* **«[[Азёрная (станцыя мэтро)|Азёрная]]»** — уздоўж Мічурынскага праспэкту, часткова пад Азёрнай плошчай
* **«[[Говарава (станцыя мэтро)|Говарава]]»** — паралельна Бораўскай шашы, на захад разьвязкі МКАД, ля вуліцы 50 год Кастрычніка
* **«[[Сонцава (станцыя мэтро)|Сонцава]]»** — на скрыжаваньні вуліцаў Багданава і Папутнай
* Адгалінаваньне да дэпо Сонцава
* **«[[Бораўская шаша (станцыя мэтро)|Бораўская шаша]]»** — дыяганальна Бораўскай шашы на ўзроўні Чобатаўскага лесу
* **«[[Новаперадзелкіна (станцыя мэтро)|Новаперадзелкіна]]»** — пад скрыжаваньнем вуліцы Шолахава з Бораўскай шашай, паралельна апошняму
* **«[[Расказаўка (станцыя мэтро)|Расказаўка]]»** — у вёсцы Расказаўка Новамаскоўскай адміністратыўнай акругі Масквы

## Цэнтральная дзялянка
Станцыю «Трацьцякоўская» плянуецца далучыць да дзеючай станцыі «Дзелавы цэнтар» пасьля 2020 году. На гэтай дзялянцы плянуюцца прамежкавыя станцыі Валхонка, Плюшчыха ды Дарагамілаўская.

## Вонкавыя спасылкі

Катэгорыя:Маскоўскі мэтрапалітэн